Μπολτσάνο

Το **Μπολτσάνο** (, ) ή **Μπότσεν** (, ) είναι η κύρια πόλη του Nότιου Τιρόλου στην Ιταλία. 

Η πόλη έχει πληθυσμό 98.500 κατοίκων. 74% εξ αυτών μιλούν ιταλικά, 24% μιλούν γερμανικά και λιγότερο από 1% μιλούν λαδινικά. Η πόλη διαιρείται σε 5 αστικές περιοχές. Στο παλαιό και όμορφο μεσαιωνικό κέντρο υπάρχει ένας γοτθικός καθεδρικός ναός και τυρολέζικα σπίτια. Το αρχαίο ρωμαϊκό όνομα ήταν *Pons Drusi*. Σήμερα το Μπολτσάνο είναι σημαντικό οικονομικό, διοικητικό, πολιτιστικό, καλλιτεχνικό, κέντρο τουριστών και μια μεγάλη πόλη στην κεντρική Ευρώπη. Στην πόλη υπάρχει το παγκοσμίως διάσημο μουσείο αρχαιολογίας. Το μουσείο είναι το σπίτι του Έτσι (Ötzi), της μούμιας του παγετώνα του Έτσταλ.

Το Μπολτσάνο βρίσκεται στις Άλπεις μεταξύ του Ίνσμπρουκ και του Μονάχου στον βορρά και της Βερόνα και της Βενετίας στον νότο. Το κλίμα είναι ηπειρωτικό με πολύ κρύους χειμώνες και πολύ θερμά καλοκαίρια. Το Μπολτσάνο είναι μια από τις πλουσιότερες πόλεις στην Ιταλία. Η πόλη έχει δηλωθεί ως ιταλική πρωτεύουσα των Χριστουγέννων, επειδή κάθε χρόνο γίνεται Χριστουγεννιάτικο παζάρι, θεσμός γνωστός και από άλλες ευρωπαϊκές πόλεις.

## Τοποθεσία
Το Μπολτσάνο βρίσκεται σε υψόμετρο 264 μ. στο ανατολικό τμήμα μιας μεγάλης κοιλάδας, στα δυτικά της οποίας βρίσκεται η οροσειρά Μέντολα, στα βορειοδυτικά το οροπέδιο του Σάλτο (1.500 μ.), στα βορειοανατολικά το όρος Τόντο, πολύ κοντά στον δήμο του Ρενόν και στα νοτιοανατολικά το όρος Πότσα (1.619 μ.). Από την πόλη, κοιτάζοντας ανατολικά κατά μήκος της κοιλάδας Βάλε Ιζάρκο, μπορεί κανείς να παρατηρήσει την οροσειρά του Κατινάτσο, η οποία αποτελεί μέρος των Δολομιτικών Άλπεων, με τους χαρακτηριστικούς Πύργους του Βάϊολετ. 

Ο ποταμός Ιζάρκο διασχίζει την πόλη του Μπολτσάνο, ο οποίος χύνεται στον Αδίγη, του οποίου αποτελεί παραπόταμο. Στην πόλη υπάρχει κι ένας μικρός χείμαρρος, ο Ταλβέρα, ο οποίος εκβάλλει στον Ιζάρκο.

## Έμβλημα
Το έμβλημα του Μπολτσάνο καθιερώθηκε το 1381, χάρη σε ένα προνόμιο που χορηγήθηκε στην πόλη από τον Λεοπόλδο τον Γ', δούκα της Στυρίας, Καρινθίας, Τιρόλου και Πέρα Αυστρίας. Στην πραγματικότητα το έμβλημα προέρχεται από το αυστριακό οικόσημο με αντεστραμμένα χρώματα (λευκό-κόκκινο-λευκό) και παρουσιάζει ένα εξάκτινο χρυσό αστέρι στο κέντρο. Κατά την περίοδο του φασισμού, τo 1931, το εξάκτινο αστέρι αντικαταστάθηκε από ένα πεντάκτινο αστέρι, το οποίο καταργήθηκε το 1968 και αντικαταστάθηκε από το αρχικό εξάκτινο αστέρι.

## Δημογραφικά στοιχεία
Στο Μπολτσάνο ζει το 20,4% του πληθυσμού της επαρχίας. Ο πληθυσμός της πόλης μετά από χρόνια συνεχούς μείωσης (το 2001 ο πληθυσμός μειώθηκε κάτω από τους 95000 κατοίκους, το χαμηλότερο ποσοστό των τελευταίων τριάντα ετών), σημείωσε ανάκαμψη και στις αρχές του 2007 ξεπέρασε τις 100000. Η πρώτη φορά που η πόλη του Μπολτσάνο ξεπέρασε τους 100000 κατοίκους ήταν τον Νοέμβριο του 1966, ενώ ο μέγιστος αριθμός κατοίκων σημειώθηκε το Δεκέμβριο του 1975 με 107.112 κατοίκους. Μετά το 1966 το χαμηλότερο ρεκόρ καταγράφηκε στην απογραφή του 2001, η οποία κατέγραψε πληθυσμό μικρότερο των 95000 κατοίκων. Η μείωση οφείλεται σε μεγάλο βαθμό στη μετακίνηση πολλών κατοίκων σε γειτονικούς δήμους. Η πόλη του Μπολτσάνο έχει επεκταθεί δύο φορές: το 1911 με την ενσωμάτωση του διαμερίσματος του Ντοντιτσιβίλλε και το 1925 με την ενσωμάτωση του Γκρίες. Τα συγκεκριμένα διαμερίσματα μαζί με το ιστορικό κέντρο του Μπολτσάνο αποτελούν τον σημερινό δήμο του Μπολτσάνο.

*Μεταβολές του πληθυσμού*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:110000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1921 from:0 till: 32679
  bar:1931 from:0 till: 37351
  bar:1936 from:0 till: 45505
  bar:1951 from:0 till: 70898
  bar:1961 from:0 till: 88799
  bar:1971 from:0 till: 105757
  bar:1981 from:0 till: 105180
  bar:1991 from:0 till: 98158
  bar:2001 from:0 till: 94989

PlotData=

  bar:1921 at: 32679 fontsize:S text: 32.679 shift:(-10,5)
  bar:1931 at: 37351 fontsize:S text: 37.351 shift:(-10,5)
  bar:1936 at: 45505 fontsize:S text: 45.505 shift:(-10,5)
  bar:1951 at: 70898 fontsize:S text: 70.898 shift:(-10,5)
  bar:1961 at: 88799 fontsize:S text: 88.799 shift:(-10,5)
  bar:1971 at: 105757 fontsize:S text: 105.757 shift:(-10,5)
  bar:1981 at: 105180 fontsize:S text: 105.180 shift:(-10,5)
  bar:1991 at: 98158 fontsize:S text: 98.158 shift:(-10,5)
  bar:2001 at: 94989 fontsize:S text: 94.989 shift:(-10,5)

TextData=
  fontsize:S pos:(20,20)
  text:"ΠΗΓΗ: ISTAT"



## Αθλητισμός
Η πόλη φιλοξενεί ετησίως πολλές αθλητικές διοργανώσεις και είναι έδρα της Ιταλικής Ομοσπονδίας Φίστμπολ.

### Αθλήματα
***Χόκεϊ επί πάγου:** Το Χόκεϊ επί πάγου είναι το πιο δημοφιλές άθλημα στην πόλη. Το Μπολτσάνο φιλοξένησε το 1994, μαζί με το Μιλάνο και το Κανατζέι, το παγκόσμιο πρωτάθλημα χόκεϊ επί πάγου. Οι *Hockey Club Bozen-Bolzano Foxes*, είναι η ομάδα με τα περισσότερα πρωταθλήματα σε όλη την Ιταλία (18 τίτλοι), 3 κύπελλα Ιταλίας και 3 Σούπερ-Κάπ Ιταλίας.
***Φίστμπολ:** Το Μπολτσάνο είναι η μόνη πόλη στην Ιταλία, η οποία διαθέτει ομάδα Φίστμπολ. Η ομάδα, που ανήκει στον όμιλο *SSV Bozen*, συγκροτεί μόνη της, την Ιταλική Εθνική Ομάδα Φίστμπολ. Η ομάδα αγωνίζεται στο αυστριακό πρωτάθλημα.
***Ποδόσφαιρο:** Στα επαγγελματικά και ημι-επαγγελματικά πρωταθλήματα ποδοσφαίρου, το Μπολτσάνο διαθέτει δύο ομάδες, την *FC Südtirol-Alto Adige* και τη *FC Bolzano 1996*.
***Αμερικάνικο ποδόσφαιρο:** Η πόλη έχει μια μακρά παράδοση (για τα ιταλικά δεδομένα) στο αμερικάνικο ποδόσφαιρο. Οι *Giants Bolzano*, η ομάδα της πόλης, αγωνίζεται στην Ά Εθνική κατηγορία.
***Ποδηλασία:** Δεκατρείς φορές, το Μπολτσάνο αποτέλεσε τόπο άφιξης μιας διαδρομής του γύρου της Ιταλίας, η πρώτη το 1933 και η τελευταία το 2003.

## Μέσα ενημέρωσης

### Εφημερίδες
*Η *Alto Adige*, ιδρύθηκε το 1945 και είναι η σημαντικότερη ιταλόφωνη εφημερίδα στην επαρχία του Μπολτσάνο.
*Η *Dolomiten*, η οποία ιδρύθηκε το 1882 με την ονομασία "der Tiroler" είναι η μεγαλύτερη και παλαιότερη γερμανόφωνη εφημερίδα στην επαρχία του Μπολτσάνο. Κυκλοφορεί κάθε μέρα εκτός Κυριακής.Η *Zett - Die Zeitung am Sonntag*, είναι η Κυριακάτικη έκδοση της εφημερίδας Dolomiten.
*Η εφημερίδα *Corriere dell'Alto Adige* είναι μια πρόσφατη εφημερίδα και κυκλοφορεί μαζί με την Corriere della Sera.
*Η *Neue Südtiroler Tageszeitung* ιδρύθηκε το 1996 είναι η δεύτερη γερμανόφωνη εφημερίδα του Νοτίου Τυρόλου.
*Η *ff – Südtiroler Wochenmagazin* είναι ένα εβδομαδιαίο γερμανόφωνο περιοδικό ειδήσεων.
*Η *Südtiroler Wirtschaftszeitung* είναι ένα εβδομαδιαίο γερμανόφωνο οικονομικό περιοδικό.
*Το *Il Segno*, το οποίο εκδίδει η επισκοπή είναι το μόνο ιταλόφωνο εβδομαδιαίο έντυπο και η *Katholisches Sonntagsblatt* είναι το αντίστοιχο έντυπο στη γερμανική γλώσσα.
*Η *kulturelemente* είναι ένα περιοδικό, το οποίο ασχολείται με τα πολιτιστικά θέματα, από το 1981.
*Η *ΙnSide – Events in South Tyrol* και η *Was Wann Wo* είναι δύο δίγλωσσοι και δωρεάν οδηγοί, οι οποίοι συλλέγουν και παρουσίαζουν όλες τις πολιτιστικές εκδηλώσεις στην επαρχία του Μπολτσάνο.

## Αδελφοποιημένες πόλεις
* Σόπρον, Ουγγαρία
* Νταχάου, Βαυαρία, Γερμανία

## Παραπομπές


## Εξωτερικοί σύνδεσμοι

*Πόλη του Μπολτσάνο
*Γραφείο τουριστών του Μπολτσάνο
*Πανεπιστήμιο του Μπολτσάνο

Κατηγορία:Δήμοι της Αυτόνομης Επαρχίας του Μπολτσάνο